CELEX: 62019TN0087
Language: mt
Date: 2019-02-15 00:00:00
Title: Kawża T-87/19: Rikors ippreżentat fil-15 ta’ Frar 2019 — Broughton vs Eurojust

15.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/68
            
         
      Rikors ippreżentat fil-15 ta’ Frar 2019 — Broughton vs Eurojust
      (Kawża T-87/19)
      (2019/C 139/71)
      Lingwa tal-kawża: l-Olandiż
      
         Partijiet
      
      
         Rikorrent: Jon Broughton (Amsterdam, il-Pajjiżi l-Baxxi) (rappreżentant: D.C. Coppens, avukat)
      
         Konvenuta: Eurojust
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla bis-saħħa tal-Artikolu 270 TFUE, id-deċiżjonijiet ikkontestati ta’ Eurojust 62/2018/AD, tal-20 ta’ Novembru 2018, AD 2018-26 u AD 2018-27, tal-4 ta’ Mejju 2018, kif ukoll id-deċiżjoni ta’ rkupru tal-ammonti mħallsa indebitament tal-4 ta’ Mejju 2018;
               
            
                  —
               
               
                  tiddikjara li l-Franċiż għandu jitqies bħala t-tieni lingwa ta’ J. Broughton u l-Olandiż għandu jitqies bħala t-tielet lingwa tiegħu;
               
            
                  —
               
               
                  tiddikjara li l-irkupru ordnat fir-rigward tar-rikorrent huwa illegali, twaqqfu u tiddikjara li l-ammonti rkuprati minn Eurojust għandhom jingħataw lura lir-rikorrent;
               
            
                  —
               
               
                  tiddikjara li Eurojust għandha terġa’ tqiegħed lir-rikorrent fl-istess sitwazzjoni ġuridika li huwa kien jinsab fiha qabel id-deċiżjonijiet ikkontestati;
               
            
                  —
               
               
                  tikkundanna lil Eurojust għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, intiż kontra d-deċiżjonijiet ikkontestati kollha, huwa ibbażat fuq il-fatt li:
                  
                              —
                           
                           
                              l-investigazzjoni ma twettqitx b’mod oġġettiv u metikoluż;
                           
                        
                              —
                           
                           
                              il-fatti li fuqhom hija bbażata d-deċiżjoni ma ġewx stabbiliti abbażi ta’ investigazzjoni metikoluża u indipendenti;
                           
                        
                              —
                           
                           
                              id-deċiżjoni ma hijiex sostnuta mill-fatti;
                           
                        
                              —
                           
                           
                              l-interessi tar-rikorrent ma ttieħdux biżżejjed inkunsiderazzjoni, bi ksur tal-prinċipju ta’ “opportunitajiet ugwali għall-partijiet”.
                           
                        
            
                  2.
               
               
                  It-tieni motiv, intiż kontra d-deċiżjonijiet AD 2018-26 u AD 2018-27, huwa ibbażat fuq il-fatt li d-deċiżjonijiet ma humiex sostnuti mill-fatti:
                  
                              —
                           
                           
                              il-fatti li fuqhom id-deċiżjoni hija bbażata ma jistgħux isostnuha;
                           
                        
                              —
                           
                           
                              il-fatti ġew evalwati b’mod żbaljat;
                           
                        
                              —
                           
                           
                              il-provi ġew evalwati b’mod żbaljat.
                           
                        
            
                  3.
               
               
                  It-tielet motiv, intiż kontra d-deċiżjoni ta’ rkupru, huwa bbażat fuq il-fatt li:
                  
                              —
                           
                           
                              id-deċiżjoni ma hijiex sostnuta mill-fatti;
                           
                        
                              —
                           
                           
                              id-deċiżjoni ma hijiex motivata biżżejjed.